CELEX: 62020TN0308
Language: lt
Date: 2020-05-18 00:00:00
Title: Byla T-308/20: 2020 m. gegužės 18 d. pareikštas ieškinys byloje PL / Komisija

10.8.2020   
            
            
               LT
            
            
               Europos Sąjungos oficialusis leidinys
            
            
               C 262/30
            
         
      2020 m. gegužės 18 d. pareikštas ieškinys byloje PL / Komisija
      
      (Byla T-308/20)
      (2020/C 262/41)
      Proceso kalba: prancūzų
      
         Šalys
      
      
         Ieškovas: PL, atstovaujamas advokatų J. Van Rossum ir J.-N. Louis
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2019 m. birželio 25 d. Komisijos sprendimą atgaline data nuo 2013 m. sausio 1 d.„dėl tarnybos interesų“ perkelti ieškovą iš Vystymosi ir bendradarbiavimo generalinio direktorato – EuropeAid Kaimynystės direktorato Finansų, sutarčių, audito skyriaus (DEVCO.F5.DEL.West Bank and Gaza Strip.006) Rytų Jeruzalėje į Mobilumo ir transporto generalinio direktorato Bendrųjų išteklių MOVE.ENER (MOVE.SRD) direktoratą Briuselyje,
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi dviem pagrindais.
      
                  1.
               
               
                  Pirmasis ieškinio pagrindas grindžiamas SESV 266 straipsnio pažeidimu, nes ginčijamu sprendimu nepaisyta 2015 m. balandžio 15 d. Tarnautojų teismo sprendimo (F-96/13, EU:F:2015:29) ir 2018 m. gruodžio 13 d. Bendrojo Teismo sprendimo (T-689/16, nepaskelbtas Rink., EU:T:2018:925) rezoliucinių dalių, kiek tai susiję su jas pagrindžiančiais motyvais, kurie yra būtini nustatant tikrąją res judicata reikšmę.
               
            
                  2.
               
               
                  Antrasis ieškinio pagrindas grindžiamas Europos Sąjungos pareigūnų tarnybos nuostatų 2 ir 22a straipsnių pažeidimu, nes ginčijamą sprendimą priėmė kompetencijos neturinti tarnyba, taip pat pareigos motyvuoti ir lojalaus bendradarbiavimo pareigos pažeidimu.